text:
 |
 52013PC0497
 Prijedlog ODLUKE EUROPSKOG PARLAMENTA I VIJEĆA o sudjelovanju Europske unije u Europskom programu za istraživanje i inovacije u području mjeriteljstva koji zajednički poduzima nekoliko država članica /* COM/2013/0497 final - 2013/0242 (COD) */
 OBRAZLOŽENJE
 1. KONTEKST PRIJEDLOGA
 1.1. Ciljevi prijedloga
 Ovaj se prijedlog odnosi na sudjelovanje
 Europske unije u Europskom programu za istraživanje i inovacije u području
 mjeriteljstva (EMPIR) koji poduzima nekoliko država članica.
 U skladu sa strategijom Europa 2020., vodećom
 inicijativom „Unija inovacija”, Europskim istraživačkim prostorom te programom
 Obzor 2020. glavni je cilj ove inicijative rješavanje izazova s kojima se
 suočava europski sustav istraživanja u mjeriteljstvu i što potpunije iskorištavanje
 prednosti koje Europi pružaju nova mjeriteljska rješenja. Opći ciljevi programa
 EMPIR su sljedeći:
 ·
 osigurati cjelovita i namjenska mjeriteljska
 rješenja za potporu inovacijama i industrijskoj konkurentnosti te tehnologije
 mjerenja za rješavanje društvenih izazova kao što su zdravstvo, okoliš i
 energija, uključujući potporu razvoju i provedbi politika;
 ·
 stvoriti cjelovit europski sustav istraživanja u
 mjeriteljstvu s kritičnom masom i aktivnom uključenošću na regionalnoj,
 nacionalnoj, europskoj i međunarodnoj razini.
 1.2. Osnova za prijedlog
 Mjeriteljstvo, znanost o mjerenju, zauzima
 središnje mjesto u našem svijetu koji se temelji na visokoj tehnologiji.
 Mjeriteljstvo utječe na sve vidove našeg svakodnevnog života, a sve preciznija
 i pouzdanija mjerenja ključna su za poticanje inovativnosti i gospodarskog
 rasta u našem gospodarstvu koje se temelji na znanju. Ono što ne možemo
 izmjeriti ne razumijemo u potpunosti, pa to ne možemo niti pouzdano nadzirati,
 proizvoditi ili prerađivati. Stoga napredak u mjeriteljstvu ima velik učinak na
 naše razumijevanje i oblikovanje svijeta oko nas.
 Pouzdanim i sljedivim mjerenjima široj se
 znanstvenoj zajednici omogućuje razvoj boljih instrumenata i bolje znanosti,
 stvara se prostor i prilike za inovacije čime se industriji otvaraju nova
 područja, a ključna su i za potporu i bolje razumijevanje i dogovore u području
 globalnih izazova kao što su zdravstvena skrb i klimatske promjene.
 Vlade u tehnološki naprednim zemljama podupiru
 mjeriteljsku infrastrukturu zbog koristi koju donosi i činjenice da je snažno
 obilježena kao javno dobro što opravdava javnu intervenciju. Glavne svjetske
 gospodarske sile povećavaju svoja ulaganja u istraživanja u mjeriteljstvu i
 povezanu infrastrukturu. Uzimajući u obzir razinu ulaganja u mjeriteljstvo i
 njegovu ulogu u promicanju znanstvene izvrsnosti i industrijske konkurentnosti
 nijedna država članica ili skupina zemalja koje djeluju zajedno ne bi mogle
 biti konkurentne u globalnom kontekstu.
 Postojeći Europski program istraživanja i
 razvoja u području mjeriteljstva (EMRP) zajednička je inicijativa[1] koju provode 22 nacionalna
 instituta za mjeriteljstvo. Temelji se na članku 185. Ugovora o funkcioniranju
 Europske unije (UFEU) što omogućuje usklađivanje nacionalnih istraživačkih
 programa provedbom višegodišnjeg okvirnog programa. U privremenoj ocjeni
 prepoznata je vrijednost inicijative. Glavno je postignuće programa EMRP snažna
 povezanost ostvarena zajedničkim programiranjem u okviru kojeg je 50 %
 posebnog nacionalnog ulaganja namijenjeno istraživanju u području mjeriteljstva
 u Europi. Usmjeravanjem sredstava na ključna područja i tijesnom suradnjom s
 najboljim istraživačima smanjena je rascjepkanost, izbjegnuto nepotrebno
 udvostručivanje i postignuta kritična masa. U okviru projekata programa EMRP
 nastaju europska rješenja u mjeriteljstvu za velike društvene izazove i
 zajednički europski doprinos normama i propisima.
 Iako je u okviru programa EMRP postignut
 znatan napredak, postalo je očito da je potrebno riješiti nekoliko izazova
 unutar sustava kako bi se povećao učinak istraživanja u mjeriteljstvu u
 području rasta i rješavanja društveno-gospodarskih izazova.
 Program nasljednik EMPIR pridonijet će
 nekolicini vodećih inicijativa u okviru strategije EUROPA 2020. na koje utječe
 istraživanje u mjeriteljstvu, uključujući „Uniju inovacija”, „Digitalnu agendu
 za Europu”, „Plan za Europu učinkovitih resursa” i „Industrijsku politiku u
 doba globalizacije”. U tu će se svrhu, primjerice, razviti inovativna rješenja
 za upravljanje prirodnim bogatstvima, pružiti potpora normizacijskom procesu
 kojim se novim proizvodima i uslugama otvaraju globalne trgovačke mogućnosti te
 omogućiti učinkovito testiranje satelita za komunikaciju. Programom EMPIR dat
 će se važan doprinos postizanju ciljeva Obzora 2020. pružanjem potpore temama
 od neposredne važnosti za niz prioriteta u okviru Obzora 2020.
 2. REZULTATI SAVJETOVANJA SA
 ZAINTERESIRANIM STRANAMA I PROCJENE UČINKA
 2.1. Savjetovanje o budućnosti
 Europskog istraživačkog programa u području mjeriteljstva
 Komisija je provela opsežno savjetovanje o
 budućnosti Europskog istraživačkog programa u području mjeriteljstva. U
 internetskom javnom savjetovanju provedenom 2012. godine sudjelovalo je 624
 ispitanika. Izrazili su svoje mišljenje o važnosti istraživanja u
 mjeriteljstvu, prepoznali probleme s kojima se suočava europski sustav
 istraživanja u mjeriteljstvu i ocijenili niz političkih opcija. 72 %
 odgovora došlo je od organizacija, a 28 %
 od pojedinaca. Najveći je bio doprinos
 istraživačkih organizacija (32 %) i
 poduzeća (16 %, od čega su 69 % MSP-ovi). Tijekom
 savjetovanja istaknut je niz problema, uključujući nedostatno industrijsko
 iskorištavanje, nedostatak suradnje nacionalnih instituta za mjeriteljstvo sa
 širom znanstvenom zajednicom, velike razlike u sposobnostima među državama
 članicama, nedostatna mobilnost istraživača u okviru nacionalnih instituta za
 mjeriteljstvo te nedostatak uključenosti u europsku normizaciju.
 Stručno povjerenstvo
 provelo je privremeno ocjenjivanje programa EMRP nakon tri godine provedbe
 programa, a Komisija je usvojila njegovo izvješće u travnju 2012. U privremenoj
 ocjeni prepoznata je vrijednost inicijative i utvrđen znatan napredak u
 usklađivanju istraživanja. Stručno povjerenstvo smatra da
 je „EMRP dobro vođen zajednički europski istraživački program koji je nakon
 samo dvije godine provedbe već postigao relativno visoku razinu znanstvene,
 upravljačke i financijske integracije” te da je „EMRP zaista bio
 uspješan u stvaranju europskog istraživačkog prostora u mjeriteljstvu.”
 Međutim, u privremenoj ocjeni
 izražena je i kritika slabog napretka u otvaranju sustava prema najboljim
 znanstvenim strukturama i strukturama za izgradnju sposobnosti. Predloženo je uvođenje posebnih instrumenata za potporu inovacijama i
 regulatornim/normizacijskim razvojnim planovima u okviru budućih inicijativa s
 ciljem povećanja društveno-gospodarskog učinka istraživanja u mjeriteljstvu.
 Komisija se u okviru sastanaka Upravljačke
 skupine za procjenu učinka održanih u 2012. savjetovala i sa svojim službama,
 što je pridonijelo planiranju i pripremama za sastavljanje izvješća o procjeni
 učinka, osobito u pogledu prepoznavanja problema i važnosti programa EMPIR za
 druge glavne uprave.
 2.2. Političke opcije
 Završna inačica
 izvješća o procjeni učinka sadržavala je sljedeće opcije:
 U okviru Opcije 1. („Bez
 posebnog djelovanja EU-a”) sudjelovanje EU-a u programu EMRP završilo bi po
 isteku trenutačne faze financiranja u 2013. U politikama, programima i
 financiranju EU-a u području istraživanja ne bi postojale posebne odredbe za
 potporu ciljevima programa EMRP. Pristup sredstvima EU-a bio bi ograničen na
 natječaje za ad hoc financiranje projekata u okviru Obzora 2020. za teme
 koje sadržavaju aspekte mjeriteljstva.
 Opcija 2. („Bez promjena
 – EMRP2”) značila bi nastavak iste inicijative usmjerene u potpunosti na
 usklađivanje i integraciju temeljnog istraživanja i istraživanja usmjerenog na
 izazove što bi uključivalo nekoliko poziva na podnošenje prijedloga o temama
 važnim za industriju.
 Opcija 3. („Unaprijeđena
 inicijativa na temelju članka 185. – EMPIR”) temeljila bi se na uspjehu
 programa EMRP provedbom ambicioznije i uključivije inicijative utemeljene na
 članku 185. i usklađene s ciljevima strategije Europa 2020. Opseg programa bio
 bi proširen uključivanjem posebnih modula za industrijsko istraživanje i
 iskorištavanje, potporu normizaciji i izgradnju sposobnosti. Zbog promjene
 opsega ime programa promijenilo bi se iz „Europski istraživački program u
 području mjeriteljstva” u „Europski program za istraživanje i inovacije u
 području mjeriteljstva”. Ta bi opcija obuhvaćala i veću uključenost dionika, a
 izravno uključena bila bi i šira istraživačka zajednica. Razina financiranja
 EU-a u okviru Obzora 2020. porasla bi u usporedbi s programom FP7 zbog
 sredstava potrebnih zbog povećanja opsega i trajanja programa. Broj država
 sudionica povećao bi se s 22 na [28].
 2.3. Rezultati procjene učinka
 U izvješću o procjeni
 učinka zaključeno je da je opcija 3. očigledno najbolja s obzirom na
 djelotvornost u postizanju ciljeva, učinkovitost i dosljednost po svim
 kriterijima. Potpuno u prilog tomu idu rezultati javnih
 konzultacija (u 93 % odgovora ta je
 opcija ocijenjena „vrlo prikladnom” ili „odgovarajućom”). Ta će se opcija nastavkom trenutačnih aktivnosti
 temeljiti na prethodnim postignućima programa EMRP, a od samog početka
 uključivat će se i dodatne aktivnosti kako bi se riješili problemi koje nije
 bilo moguće riješiti u okviru trenutačne inicijative. U veljači 2013. Odbor za
 procjenu učinka pregledao je i odobrio izvješće. U svojem je mišljenju zatražio
 poboljšanja izvješća o procjeni učinka te su ona uzeta u obzir. U izvješću su
 sada bolje objašnjeni posebni problemi, temeljni pokretači i odnosi između
 ciljeva i zadaća. Opis novog programa u usporedbi s trenutačnom inicijativom
 poboljšan je da bi se bolje razjasnilo kako će se u okviru novog programa
 rješavati prepoznate slabosti.
 3. PRAVNI ELEMENTI PRIJEDLOGA
 3.1. Pravna osnova
 Prijedlog za program EMPIR temelji se na
 članku 185. UFEU-a koji se odnosi na sudjelovanje Europske unije u programima
 istraživanja i razvoja koje poduzima nekoliko država članica, uključujući
 sudjelovanje u strukturama uspostavljenim radi provedbe tih programa.
 3.2. Načelo supsidijarnosti
 Primjenjuje se načelo supsidijarnosti jer
 prijedlog nije u isključivoj nadležnosti Europske unije. Supsidijarnost je
 zajamčena jer se prijedlog temelji na članku 185. UFEU-a u kojem je izričito
 predviđeno sudjelovanje Unije u istraživačkim programima koje poduzima nekoliko
 država članica.
 Države članice ne mogu same dostatno ostvariti
 ciljeve prijedloga jer opseg i složenost mjeriteljskih zahtjeva zahtijevaju
 ulaganja koja nadmašuju osnovne proračune za istraživanje europskih nacionalnih
 instituta za mjeriteljstvo. Izvrsnost potrebna za istraživanje i razvoj
 najsuvremenijih mjeriteljskih rješenja prelazi nacionalne granice te se stoga
 ne može postići samo na nacionalnoj razini. Bez dosljednog pristupa na
 europskoj razini i postizanja kritične mase postoji velik rizik od
 udvostručivanja napora, što dovodi do povećanja troškova.
 Dodana vrijednost javne intervencije na razini
 EU-a leži u sposobnosti EU-a da ujedini rascjepkane nacionalne istraživačke
 programe, pomogne pri razvoju zajedničkih prekograničnih strategija
 istraživanja i financiranja te postigne kritičnu masu sudionika i ulaganja
 potrebnu za rješavanje izazova s kojima se suočava mjeriteljski sustav,
 podižući istodobno učinkovitost javne potrošnje. Očekuje se da će doprinos EU-a
 iznositi 50 % ukupnih sredstava.
 3.3. Načelo proporcionalnosti
 Prema članku 185. UFEU-a Unija „u dogovoru s
 dotičnim državama članicama, može predvidjeti sudjelovanje u programima za
 istraživanje i razvoj koje poduzima više država članica, uključujući i
 sudjelovanje u strukturama stvorenim za provedbu tih programa.” Države članice
 pokretačka su snaga inicijative.
 Prijedlog je u skladu s načelom
 proporcionalnost jer će države članice biti nadležne za razvoj zajedničkog
 programa i svih operativnih vidova. Posebna provedbena struktura EURAMET
 e.V. već je u okviru postojeće inicijative EMRP dokazala učinkovitost i
 djelotvornost u provedbi programa. Unija će dati poticaj boljoj usklađenosti,
 osigurati sinergiju s politikama EU-a i doprinos politikama EU-a i prioritetima
 Obzora 2020., nadzirati provedbu programa i osigurati zaštitu financijskih
 interesa EU-a.
 3.4. Odabir instrumenta
 Predložena inicijativa EMPIR temeljit će se na
 članku 185. UFEU-a. Zaključci privremenog ocjenjivanja i analiza opcija u
 procjeni učinka pokazali su da je članak 185. najprikladnije sredstvo za
 postizanje ciljeva programa EMPIR.
 3.5. Odstupanja od pravila za
 sudjelovanje
 U okviru programa EMPIR financijski doprinos
 država sudionica uglavnom čine sredstva dodijeljena odabranim projektima u
 obliku izravnih troškova posredstvom institucijskog financiranja nacionalnih
 instituta za mjeriteljstvo i posebnih instituta koji sudjeluju u projektima.
 Institucijsko financiranje nacionalnih instituta za mjeriteljstvo i posebnih
 instituta pokriva dio njihovih troškova koji su dodijeljeni projektima
 (neizravni troškovi projekata) i koji se ne nadoknađuju u okviru programa
 EMPIR.
 Doprinos EU-a namijenjen nacionalnim
 institutima za mjeriteljstvo i posebnim institutima mora odgovarati doprinosu
 država sudionica pri čemu se uzima u obzir ne samo institucijsko financiranje,
 kako je prethodno opisano, već i doprinos u gotovini država članica za
 administrativne troškove (do 30 milijuna EUR) te dio sredstava Unije
 dodijeljenih drugim subjektima (oko 90 milijuna EUR). Stoga se očekuje da će
 doprinos EU-a namijenjen nacionalnim institutima za mjeriteljstvo i posebnim
 institutima biti 210 milijuna EUR (43,75 %), a doprinos država sudionica
 270 milijuna EUR (56,25 %).
 Poštovanje načela usklađenosti osigurat će se
 prilagodbom doprinosa EU-a i određivanjem nižeg paušalnog iznosa za
 financiranje neizravnih troškova nacionalnih instituta za mjeriteljstvo i
 posebnih instituta od strane EU-a u usporedbi s iznosom utvrđenim u Pravilima
 za sudjelovanje u Obzoru 2020. S obzirom na to da podaci iz nacionalnih
 instituta za mjeriteljstvo i posebnih instituta koji sudjeluju u projektima
 programa EMRP na temelju ukupnih neizravnih troškova pokazuju da njihovi
 neizravni prihvatljivi troškovi iznose 140 % izravnih prihvatljivih
 troškova projekata u skladu s pravilima za sudjelovanje u programu FP7,
 nacionalni instituti za mjeriteljstvo i posebni instituti prijavit će neizravne
 prihvatljive troškove na temelju paušalnog iznosa od 5 % svojih izravnih
 prihvatljivih troškova. Ostali pravni subjekti koji sudjeluju u projektima
 financirat će se u skladu s Pravilima za sudjelovanje u Obzoru 2020.
 To za nacionalne institute za mjeriteljstvo i
 posebne institute znači odstupanje od članka 24.
 U prijedlogu su predviđene mjere zaštite kako
 bi se osiguralo da posebna provedbena struktura poštuje načela jednakog
 postupanja i transparentnosti pri pružanju financijske potpore trećim osobama
 te zaštita financijskih interesa EU-a. U tu su svrhu utvrđene i detaljne
 odredbe navedene u sporazumu između Unije i posebne provedbene strukture.
 4. UTJECAJ NA PRORAČUN
 U zakonodavnom financijskom izvještaju koji se
 dostavlja uz ovu odluku navodi se okvirni utjecaj na proračun. Maksimalni
 financijski doprinos Unije programu EMPIR tijekom razdoblja okvirnog programa
 Obzor 2020. iznosi 300 milijuna EUR, u tekućim cijenama, uključujući odobrena
 sredstva EFTA-e. Doprinosi se dodjeluju u okviru sljedećih izazova i tema[2]:
 ·
 vodeći položaj u nanotehnologijama, području
 naprednih materijala, biotehnologiji te naprednoj proizvodnji i preradi (52,5
 milijuna EUR)
 ·
 vodeći položaj u informacijskim i komunikacijskim
 tehnologijama (37,5 milijuna)
 ·
 poboljšanje cjeloživotnog zdravstva i dobrobiti (60
 milijuna EUR)
 ·
 poboljšanje sigurnosti hrane, razvoj održive
 poljoprivrede, morskog i pomorskog istraživanja i biogospodarstva (15 milijuna
 EUR)
 ·
 prijelaz na pouzdan, održiv i konkurentan
 energetski sustav (60 milijuna EUR)
 ·
 ostvarivanje resursno učinkovitog, ekološki
 prihvatljivog, sigurnog i homogenog europskog prometnog sustava (22,5 milijuna)
 ·
 ostvarivanje resursno učinkovitog gospodarstva
 otpornog na klimatske promjene i održive opskrbe sirovinama (52,5 milijuna).
 Odredbama Odluke i sporazuma o delegiranju
 između Komisije i posebne provedbene strukture mora se osigurati zaštita
 financijskih interesa EU-a.
 5. OSTALI ELEMENTI
 5.1. Pojednostavnjenje
 Prijedlogom se predviđa pojednostavnjenje
 upravnih postupaka za javna tijela (na razini EU-a ili nacionalnoj razini) i
 privatne osobe.
 EU izravno komunicira s posebnom provedbenom
 strukturom programa EMPIR koja će biti nadležna za dodjelu i praćenje doprinosa
 EU-a te izvješćivanje o njegovu korištenju.
 5.2. Klauzula o preispitivanju/reviziji/vremenskom
 ograničenju valjanosti
 Prijedlog sadržava klauzulu o preispitivanju u
 skladu s kojom se privremeno preispitivanje provodi najkasnije do 2018.
 5.3. Europski gospodarski prostor
 Predloženi se akt odnosi na pitanje značajno
 za EGP te bi ga stoga trebalo proširiti na Europski gospodarski prostor.
 2013/0242 (COD)
 Prijedlog
 ODLUKE EUROPSKOG PARLAMENTA I VIJEĆA
 o sudjelovanju Europske unije u Europskom
 programu za istraživanje i inovacije u području mjeriteljstva koji zajednički poduzima
 nekoliko država članica
 (Tekst značajan za EGP)
 EUROPSKI PARLAMENT I VIJEĆE EUROPSKE
 UNIJE,
 uzimajući u obzir Ugovor o funkcioniranju
 Europske unije, a posebno njegov članak 185. i drugi stavak članka 188.,
 uzimajući u obzir prijedlog Europske komisije,
 nakon prosljeđivanja nacrta zakonskog akta
 nacionalnim parlamentima,
 uzimajući u obzir mišljenje Europskog
 gospodarskog i socijalnog odbora[3],
 u skladu s redovnim zakonodavnim postupkom,
 budući da:
 (1) Komisija je u svojoj
 Komunikaciji Europa 2020. – Strategija za pametan, održiv i uključiv rast[4] naglasila potrebu za razvojem
 povoljnih uvjeta za ulaganje u znanje i inovacije s ciljem postizanja pametnog,
 održivog i uključivog rasta u Uniji. Strategiju su poduprli Europski parlament
 i Vijeće.
 (2) Cilj je okvirnog programa za
 istraživanje i inovacije (2014. – 2020.) Obzor 2020., uspostavljenog Uredbom (EU) br. .../2013 Europskog parlamenta
 i Vijeća od ... 2013.[5]
 (u daljnjem tekstu „okvirni program Obzor 2020.”) postići snažniji učinak na
 istraživanje i inovacije jačanjem javno-javnih partnerstava, među ostalim i
 sudjelovanjem Unije u programima koje poduzima više država članica u skladu s
 člankom 185. Ugovora.
 (3) Odlukom br. 912/2009/EZ
 Europskog parlamenta i Vijeća od 16. rujna 2009. o sudjelovanju Zajednice u
 Europskom programu istraživanja i razvoja u području mjeriteljstva koji je
 poduzelo nekoliko država članica[6],
 Zajednica je odlučila dati financijski doprinos Europskom istraživačkom
 programu u području mjeriteljstva (u daljnjem tekstu „EMRP”) koji odgovara
 doprinosu država sudionica, ali ne premašuje 200 milijuna EUR u razdoblju
 trajanja Sedmog okvirnog programa Europske zajednice za istraživanje,
 tehnološki razvoj i demonstracijske aktivnosti (2007. – 2013.) uspostavljenog
 Odlukom br. 1982/2006/EZ Europskog parlamenta i Vijeća od 18. prosinca 2006[7].
 (4) U travnju 2012. Komisija je
 Europskom parlamentu i Vijeću podnijela izvješće o privremenom ocjenjivanju
 Europskog istraživačkog programa u području mjeriteljstva – EMRP[8]. Ocjenjivanje je provelo stručno
 povjerenstvo tri godine nakon početka programa. Opće je mišljenje stručnog
 povjerenstva da je program EMRP dobro vođen zajednički europski istraživački
 program koji je nakon samo dvije godine provedbe već postigao relativno visoku
 razinu znanstvene, upravljačke i financijske integracije. Međutim, stručno je
 povjerenstvo upozorilo na ograničeno industrijsko iskorištavanje i ograničenu
 otvorenost prema izvrsnoj znanosti izvan okvira nacionalnih instituta za
 mjeriteljstvo te nedovoljnu izgradnju sposobnosti. Stručno je povjerenstvo
 također smatralo da bi se provedbom programa EMRP mogao razviti uključiviji
 europski istraživački prostor u mjeriteljstvu.
 (5) U skladu s Odlukom Vijeća ...
 /2013/EU od ... 2013. o uspostavljanju Posebnog programa za provedbu okvirnog
 programa za istraživanje i inovacije (2014. – 2020.) Obzor 2020.[9] Europskom istraživačkom
 programu u području mjeriteljstva može se osigurati dodatna potpora.
 (6) Europski program za
 istraživanje i inovacije u području mjeriteljstva (u daljnjem tekstu „EMPIR”),
 usklađen sa strategijom Europa 2020. i povezanim vodećim inicijativama,
 posebice „Unijom inovacija”[10],
 „Digitalnom agendom za Europu”[11],
 „Planom za Europu učinkovitih resursa”[12]
 i „Industrijskom politikom u doba globalizacije”[13], bit će ambiciozniji i
 uključiviji program koji će deset godina (2014.– 2024.) provoditi [28] država sudionica. Kao poboljšanja u odnosu na
 prethodni program, EMPIR će uključivati aktivnosti povezane s inovacijama i
 industrijskim iskorištavanjem, istraživanjima u području normi i standarda te
 izgradnjom sposobnosti.
 (7) Države sudionice namjeravaju
 pridonijeti provedbi programa EMPIR u razdoblju koje program obuhvaća (2014. –
 2024.).
 (8) Potrebno je odrediti gornju
 granicu za sudjelovanje Unije u programu EMPIR u razdoblju trajanja okvirnog
 programa Obzor 2020. U okviru te gornje granice doprinos Unije programu EMPIR
 trebao bi odgovarati doprinosu država sudionica kako bi se postigao snažan
 učinak poluge i osigurala veća povezanost programa država sudionica.
 (9) U skladu s ciljevima Uredbe
 (EU) br. .../2013., sve države članice i zemlje pridružene okvirnom programu
 Obzor 2020. trebale bi imati pravo na sudjelovanje u programu EMPIR.
 (10) Financijski doprinos Unije
 trebalo bi uvjetovati preuzimanjem formalne obveze država sudionica da
 pridonesu provedbi programa EMPIR i ispunjenjem te obveze. Doprinosi država
 sudionica programu EMPIR trebali bi obuhvaćati doprinos za administrativne
 troškove u okviru gornje granice od 5 % proračuna EMPIR-a. Države
 sudionice trebale bi se obvezati da će, u slučaju potrebe, uvećati svoj
 doprinos programu EMPIR pričuvnim financiranjem od 50 % kako bi osigurale
 financiranje svojih nacionalnih tijela (nacionalni instituti za mjeriteljstvo i
 posebni instituti) koji sudjeluju u odabranim projektima.
 (11) Za zajedničku provedbu
 programa EMPIR nužna je provedbena struktura. Države sudionice usuglasile su
 provedbenu strukturu za program EMPR i 2007. osnovale EURAMET e.V. (u daljnjem
 tekstu „EURAMET”), europsku regionalnu organizaciju za mjeriteljstvo i neprofitnu
 udrugu u skladu s njemačkim pravom. Zadaće i obveze EURAMET-a obuhvaćaju i šire
 europsko i globalno usklađivanje mjeriteljstva. Članstvo u EURAMET-u otvoreno
 je svim europskim nacionalnim institutima za mjeriteljstvo kao članovima te
 posebnim institutima kao pridruženim članovima. Nije uvjetovano postojanjem
 nacionalnih istraživačkih programa u mjeriteljstvu. Budući da se, prema
 izvješću o privremenom ocjenjivanju programa EMRP, upravljačka struktura
 EURAMET-a pokazala učinkovitom i visoko kvalitetnom pri provedbi programa EMRP,
 EURAMET bi trebalo upotrijebiti i pri provedbi programa EMPIR. EURAMET bi
 trebao biti primatelj financijskog doprinosa Unije.
 (12) Kako bi se ostvarili ciljevi
 programa EMPIR, EURAMET bi trebao pružiti financijsku potporu uglavnom u obliku
 bespovratnih sredstava sudionicima uključenima u aktivnosti odabrane na razini
 EURAMET-a. Te bi aktivnosti trebale biti odabrane slijedom poziva na podnošenje
 prijedloga u nadležnosti EURAMET-a. Popis redoslijeda projekata trebao bi biti
 obvezujući u pogledu odabira prijedloga i dodjele sredstava u okviru
 financijskog doprinosa Unije i doprinosa država sudionica projektima u okviru
 programa EMPIR.
 (13) Financijskim doprinosom Unije
 trebalo bi se upravljati u skladu s načelom dobrog financijskog upravljanja i
 pravilima o neizravnom upravljanju iz Uredbe (EU, Euratom) br. 966/2012
 Europskog parlamenta i Vijeća od 25. listopada 2012. o financijskim pravilima
 koja se primjenjuju na opći proračun Unije[14]
 i Delegirane uredbe Komisije (EU) br. 1268/2012 od 29. listopada 2012. o
 pravilima primjene Uredbe (EU, Euratom) br. 966/2012[15].
 (14) Komisija bi radi zaštite
 financijskih interesa Unije trebala imati pravo smanjiti, obustaviti ili
 prekinuti financijski doprinos Unije ako se program EMPIR ne provodi ili se
 provodi neprimjereno, djelomično ili s kašnjenjem, odnosno u slučaju da države
 sudionice ne pridonose financiranju programa EMPIR ili to čine djelomično ili s
 kašnjenjem. Ta bi prava trebala biti predviđena sporazumom o delegiranju između
 Komisije i EURAMET-a.
 (15) Na sudjelovanje u neizravnim
 aktivnostima koje se financiraju iz programa EMPIR primjenjuje se Uredba (EU)
 br. ... /2013 Europskog parlamenta i Vijeća od ... 2013. o pravilima za
 sudjelovanje u okvirnom programu za istraživanje i inovacije (2014. – 2020.)
 Obzor 2020. i širenje rezultata[16].
 Međutim, zbog posebnih operativnih potreba programa EMPIR potrebno je
 predvidjeti odstupanja od te Uredbe u skladu s njezinim člankom 1. stavkom 3.
 [Pravila za sudjelovanje u Obzoru 2020. i širenje rezultata].
 (16) Doprinos država sudionica
 uglavnom je u obliku institucijskog financiranja nacionalnih instituta za
 mjeriteljstvo i posebnih instituta koji sudjeluju u odabranim projektima.
 Doprinos država sudionica trebao bi obuhvaćati i doprinos u gotovini
 administrativnim troškovima programa EMPIR. Dio doprinosa Unije trebao bi biti
 dodijeljen subjektima koji nisu nacionalni instituti za mjeriteljstvo i posebni
 instituti koji sudjeluju u odabranim projektima. Izračunom financijskoga
 doprinosa Unije nacionalnim institutima za mjeriteljstvo i posebnim institutima
 koji sudjeluju u projektima programa EMPIR trebalo bi se osigurati da doprinos
 Unije programu EMPIR ne prelazi doprinose država sudionica. Uzevši u obzir da
 institucijsko financiranje država sudionica namijenjeno nacionalnim institutima
 za mjeriteljstvo i posebnim institutima odgovara troškovima dodijeljenima
 projektima programa EMPIR koji se ne nadoknađuju doprinosima Unije, paušalni
 iznos za financiranje neizravnih prihvatljivih troškova nacionalnih instituta
 za mjeriteljstvo i posebnih instituta trebalo bi prilagoditi u odnosu na iznos
 određen Uredbom (EU) br ... /2013. [o pravilima za sudjelovanje u okvirnom
 programu za istraživanje i inovacije (2014. – 2020.) Obzor 2020. i širenje
 rezultata]. Taj bi se paušalni iznos trebao odrediti na temelju ukupnih
 neizravnih troškova koje su nacionalni instituti za mjeriteljstvo i posebni
 instituti koji sudjeluju u projektima programa EMRP prijavili kao prihvatljive,
 koji su stabilni i predstavljaju pouzdanu procjenu neizravnih troškova nacionalnih
 instituta za mjeriteljstvo i posebnih instituta koji sudjeluju u projektima
 programa EMPIR. Budući da ti neizravni troškovi iznose 140 % ukupnih
 izravnih prihvatljivih troškova nacionalnih instituta za mjeriteljstvo i
 posebnih instituta, osim troškova podugovaranja i besplatnih doprinosa u naravi
 koji se ne koriste u njihovim prostorima, paušalni iznos za financiranje
 neizravnih troškova nacionalnih instituta za mjeriteljstvo i posebnih instituta
 trebao bi, u skladu s Uredbom (EU) br. ... /2013., biti snižen s [20 %] na
 5 %. Stoga je prikladno za nacionalne institute za mjeriteljstvo i posebne
 institute predvidjeti odstupanje od članka 24. te Uredbe. Ostali subjekti koji
 sudjeluju u projektima programa EMPIR trebali bi se financirati u skladu s tom
 Uredbom.
 (17) Tijekom privremenog
 ocjenjivanja programa EMPIR trebalo bi ponovno procijeniti prikladnost modela
 financiranja u odnosu na načelo usklađenosti sredstava Unije i ostalih
 sredstava.
 (18) Revizije primatelja sredstava
 Unije dodijeljenih u skladu s tom Odlukom trebale bi dovesti do smanjenja
 administrativnog opterećenja u skladu s Uredbom (EU) br. .../2013. [okvirni
 program Obzor 2020.].
 (19) Financijske interese Unije
 trebalo bi zaštititi proporcionalnim mjerama tijekom cijelog ciklusa rashoda,
 uključujući sprečavanje, otkrivanje i ispitivanje nepravilnosti, povrat
 izgubljenih, krivo isplaćenih ili nepravilno upotrijebljenih sredstava te,
 prema potrebi, administrativne i financijske sankcije u skladu s Uredbom (EU,
 Euratom) br. 966/2012.
 (20) Komisija bi trebala provesti
 privremeno ocjenjivanje kojim će se posebno ocijeniti kvaliteta i učinkovitost
 programa EMPIR i napredak u ostvarivanju ciljeva, a zatim i završno
 ocjenjivanje te pripremiti izvješća o tim ocjenjivanjima.
 (21) Na zahtjev Komisije EURAMET i
 države sudionice trebale bi dostaviti sve informacije koje su Komisiji potrebne
 za sastavljanje izvješća o ocjenjivanju programa EMPIR.
 (22) Cilj je odluke sudjelovanje
 Unije u programu EMPIR, odnosno potpora osiguranju prikladnih, cjelovitih i
 namjenskih mjeriteljskih rješenja te stvaranju cjelovitog europskog sustava
 istraživanja u mjeriteljstvu s kritičnom masom i aktivnom uključenošću na
 regionalnoj, nacionalnoj, europskoj i međunarodnoj razini što države članice ne
 mogu same dostatno postići. Opseg i složenost mjeriteljskih zahtjeva
 zahtijevaju ulaganja koja nadmašuju osnovne proračune za istraživanje europskih
 nacionalnih instituta za mjeriteljstvo i njihovih posebnih instituta. Izvrsnost
 potrebna za istraživanje i razvoj najmodernijih mjeriteljskih rješenja prelazi
 nacionalne granice te se stoga ne može postići samo na nacionalnoj razini. Budući
 da se cilj stoga može bolje postići na razini Unije povezivanjem nacionalnih
 napora u usklađen europski pristup, ujedinjenjem rascjepkanih nacionalnih
 istraživačkih programa, potporom pri razvoju zajedničkih prekograničnih
 strategija istraživanja i financiranja te postizanjem kritične mase potrebnih
 sudionika i ulaganja, Unija može donijeti mjere u skladu s načelom
 supsidijarnosti utvrđenim u članku 5. Ugovora o Europskoj uniji. U skladu s
 načelom razmjernosti iz tog članka, ova odluka ne prelazi okvire koji su
 potrebni za postizanje navedenih ciljeva,
 DONIJELI SU OVU ODLUKU:
 Članak 1.
 Sudjelovanje u Europskom programu za inovacije i istraživanje u području
 mjeriteljstva
 1. Unija sudjeluje u Europskom
 programu za inovacije i istraživanje u području mjeriteljstva (u daljnjem
 tekstu „EMPIR”), koji su zajedno poduzele Belgija, Bugarska, Češka Republika,
 Danska, Njemačka, Estonija, Irska, Grčka, Španjolska, Francuska, Hrvatska,
 Italija, Mađarska, Nizozemska, Austrija, Poljska, Portugal, Rumunjska, Slovenija,
 Slovačka, Finska, Švedska i Ujedinjena Kraljevina, kao i [Bosna i Hercegovina,
 Norveška, Srbija, Švicarska i Turska] (u daljnjem tekstu „države sudionice”) u
 skladu s uvjetima koji su navedeni u ovoj Odluci.
 2. Ostale države članice i
 ostale zemlje pridružene okvirnom programu za istraživanje i inovacije (2014. –
 2020.) Obzor 2020. uspostavljenom Uredbom (EU) br. .../2013 ... (u daljnjem tekstu
 „okvirni program Obzor 2020.”) mogu sudjelovati u programu EMPIR ako ispunjuju
 uvjet iz članka 3. stavka 1. točke (c) ove Odluke. Države sudionice i
 pridružene zemlje koje ispunjuju uvjete navedene u članku 3. stavku 1. točki
 (c) ove Odluke smatraju se za potrebe ove Odluke državama sudionicama.
 Članak 2.
 Financijski doprinos Unije
 1. Financijski doprinos Unije
 programu EMPIR iznosi najviše 300 milijuna EUR, uključujući odobrena sredstva
 EFTA-e. Doprinos se isplaćuje iz odobrenih sredstava općeg proračuna Unije
 dodijeljenih odgovarajućim dijelovima Posebnog programa za provedbu okvirnog
 programa Obzor 2020. uspostavljenog Odlukom ... /2013/EU u skladu s člankom 58.
 stavkom 1. točkom (c) podtočkom (vi.) i člancima 60. i 61. Uredbe (EU, Euratom)
 br. 966/2012.
 2. Ne prekoračujući najviši
 iznos utvrđen u stavku 1. doprinos Unije odgovara doprinosima država sudionica
 u programu EMPIR isključujući doprinose država sudionica administrativnim
 troškovima koji premašuju 5 % proračuna programa EMPIR.
 3. Doprinos Unije ne
 upotrebljava se za pokrivanje administrativnih troškova programa EMPIR.
 Članak 3.
 Uvjeti za financijski doprinos Unije
 1. Financijski
 doprinos Unije podložan je sljedećim uvjetima:
 (a)
 da države sudionice dokažu da su program EMPIR
 uspostavile u skladu s Prilozima I. i II.;
 (b)
 da države sudionice ili nacionalni instituti za
 mjeriteljstvo koje su imenovale države sudionice imenuju EURAMET e.V. (u
 daljnjem tekstu „EURAMET”) strukturom nadležnom za provedbu programa EMPIR i za
 primanje, dodjelu i praćenje financijskog doprinosa Unije
 (c)
 da se sve države sudionice obvežu pridonijeti
 financiranju programa EMPIR i odrediti pričuvno financiranje u visini od
 50 % iznosa obveze
 (d)
 da EURAMET dokaže sposobnost provedbe programa
 EMPIR, uključujući primanje, dodjelu i praćenje doprinosa Unije u okviru
 neizravnog upravljanja proračunom Unije u skladu s člancima 58., 60. i 61.
 Uredbe (EU, Euratom) br. 966/2012
 (e)
 da se za program EMPIR uspostavi model upravljanja
 u skladu s Prilogom III.
 2. Doprinos Unije tijekom
 provedbe programa EMPIR podložan je i sljedećim uvjetima:
 (a)
 da EURAMET provede ciljeve programa EMPIR iz
 Priloga I. i aktivnosti iz Priloga II. u skladu s pravilima za sudjelovanje i
 širenje rezultata navedenima u članku 5.
 (b)
 da se zadrži prikladan i učinkovit model
 upravljanja u skladu s Prilogom III.
 (c)
 da EURAMET poštuje zahtjeve izvješćivanja iz članka
 60. stavka 5. Uredbe (EU, Euratom) br. 966/2012
 (d)
 da se ispune obveze iz stavka 1. točke (c).
 Članak 4.
 Doprinosi država sudionica
 Doprinosi država sudionica obuhvaćaju
 sljedeće:
 (a)
 doprinose iz institucijskog financiranja
 nacionalnih instituta za mjeriteljstvo i posebnih instituta koji sudjeluju u
 projektima programa EMPIR;
 (b)
 financijski doprinos administrativnim troškovima
 programa EMPIR.
 Članak 5.
 Pravila za sudjelovanje i širenje rezultata
 1. Za potrebe Uredbe (EU) br. ...
 [Pravila za sudjelovanje u Obzoru 2020. i širenje rezultata] EURAMET se smatra tijelom
 za dodjelu potpora i dodjeljuje financijsku potporu neizravnim aktivnostima u
 skladu s Prilogom II. ovoj Odluci.
 2. Odstupajući od članka 24.
 stavka 1. Uredbe (EU) br. ... [Pravila za sudjelovanje u Obzoru 2020. i širenje
 rezultata] neizravni prihvatljivi troškovi nacionalnih instituta za
 mjeriteljstvo i posebnih instituta koji sudjeluju u projektima koje financira
 program EMPIR određuju se primjenom paušalnog iznosa u visini od 5 % njihovih ukupnih izravnih prihvatljivih
 troškova, isključujući izravne prihvatljive troškove podugovaranja i troškove
 sredstava koja na raspolaganje stavljaju treće osobe, a koja se ne
 upotrebljavaju u prostorima korisnika te financijsku potporu trećim osobama.
 3. Privremeno ocjenjivanje
 programa EMPIR-a iz članka 12. obuhvaća procjenu ukupnih neizravnih
 troškova nacionalnih instituta za mjeriteljstvo i posebnih instituta koji
 sudjeluju u projektima programa EMPIR i odgovarajućeg institucijskog
 financiranja.
 4. Na temelju te procjene i za
 potrebe članka 2. stavka 2. EURAMET može smanjiti paušalni iznos utvrđen u
 stavku 2.
 5. Ako to nije dovoljno, EURAMET
 može, odstupajući od članka 22. stavka 3. Uredbe (EU) br. ... [Pravila za
 sudjelovanje u Obzoru 2020. i širenje rezultata], primijeniti nižu stopu
 povrata na prihvatljive troškove nacionalnih instituta za mjeriteljstvo i
 posebnih instituta koji sudjeluju u projektima koje financira program EMPIR.
 Članak 6.
 Provedba programa EMPIR
 1. Program EMPIR provodi se na
 temelju godišnjih planova rada.
 2. EURAMET pruža financijsku potporu
 uglavnom u obliku bespovratnih sredstava koja se dodjeluju sudionicima slijedom
 poziva na podnošenje prijedloga.
 Prije određivanja teme pojedinih poziva na
 podnošenje prijedloga EURAMET poziva zainteresirane pojedince ili organizacije
 iz istraživačke zajednice u području mjeriteljstva kao i korisnike da predlože
 moguće teme istraživanja.
 Članak 7.
 Sporazumi između Unije i EURAMET-a
 1. Komisija u ime Unije s
 EURAMET-om sklapa sporazum o delegiranju i sporazum o godišnjem prijenosu
 sredstava, podložno pozitivnoj ex ante ocjeni EURAMET-a u skladu s
 člankom 61. stavkom 1. Uredbe (EU, Euratom) br. 966/2012.
 2. Sporazum o delegiranju iz
 stavka 1. sklapa se u skladu s člankom 58. stavkom 3. te člancima 60. i 61.
 Uredbe (EU, Euratom) br. 966/2912 i člankom 40. Delegirane uredbe Komisije
 (EU) br. 1268/2012. U njemu je utvrđeno i sljedeće:
 (a)
 zahtjevi za doprinos EURAMET-a u pogledu
 pokazatelja uspješnosti iz Priloga II. Odluci (EU) br. ... [Posebni program za
 provedbu okvirnog programa Obzor 2020.];
 (b)
 zahtjevi u pogledu doprinosa EURAMET-a praćenju iz
 Priloga III. Odluci br. ... [Posebni program za provedbu okvirnog programa Obzor
 2020.];
 (c)
 posebni pokazatelji uspješnosti u vezi s radom
 EURAMET-a;
 (d)
 zahtjevi za EURAMET u pogledu osiguravanja
 informacija o administrativnim troškovima i detaljnih brojki u vezi s provedbom
 programa EMPIR;
 (e)
 postupci u vezi s dostavom podataka koji su
 potrebni kako bi Komisija mogla ispuniti svoje obveze širenja rezultata i
 izvješćivanja.
 Članak 8.
 Prekid, smanjenje ili obustava financijskog doprinosa Unije
 Ako se program EMPIR ne provodi ili se provodi
 neprimjereno, djelomično ili s kašnjenjem, Komisija može prekinuti, razmjerno
 smanjiti ili obustaviti financijski doprinos Unije u skladu sa stvarnom
 provedbom programa EMPIR.
 Ako države sudionice ne pridonose financiranju
 programa EMPIR ili doprinose samo djelomično ili s kašnjenjem, Komisija može
 prekinuti, razmjerno smanjiti ili obustaviti financijski doprinos Unije,
 uzimajući u obzir iznos sredstava koje su države sudionice dodijelile za provedbu
 programa EMPIR.
 Članak 9.
 Ex post revizije
 1. Ex post revizije
 rashoda za neizravne aktivnosti provodi EURAMET u skladu s člankom 23. Uredbe
 (EU) br. ... [okvirni program Obzor 2020.].
 2. Komisija može odlučiti sama
 provesti revizije iz stavka 1.
 Članak 10.
 Zaštita financijskih interesa Unije
 1. Komisija poduzima
 odgovarajuće mjere kako bi osigurala zaštitu financijskih interesa Unije pri
 provedbi aktivnosti financiranih na temelju ove Odluke primjenom preventivnih
 mjera protiv prijevare, korupcije ili drugih nezakonitih radnji, učinkovitim
 provjerama i, ako se nepravilnosti utvrde, povratom pogrešno plaćenih iznosa
 te, prema potrebi, učinkovitim, proporcionalnim i odvraćajućim administrativnim
 i financijskim sankcijama.
 2. EURAMET osoblju Komisije,
 drugim osobama koje ona ovlasti i Revizorskom sudu omogućuje pristup svojim
 lokacijama i prostorima te svim informacijama koje su potrebne za provedbu
 revizija, uključujući informacije u elektroničkom obliku.
 3. Europski ured za borbu protiv
 prijevara (OLAF) može provoditi istrage, uključujući provjere i inspekcije na
 licu mjesta u skladu s odredbama i postupcima utvrđenima Uredbom (EZ)
 br. 1073/1999 Europskog Parlamenta i Vijeća[17] i Uredbom Vijeća (Euratom, EZ)
 br. 2185/96[18]
 radi otkrivanja prijevara, korupcije ili drugih nezakonitih radnji koje utječu
 na financijske interese Unije, a počinjene su u vezi sa sporazumima ili
 odlukama o dodjeli bespovratnih sredstava ili ugovorima o financiranju na
 temelju ove Odluke.
 4. Ugovori, sporazumi o dodjeli
 bespovratnih sredstava i odluke o dodjeli bespovratnih sredstava koji proizlaze
 iz provedbe ove Odluke sadržavaju odredbe kojima se Komisija, EURAMET,
 Revizorski sud i OLAF izričito ovlašćuju za provedbu takvih revizija i istraga
 u okviru svojih nadležnosti.
 5. Pri provedbi programa EMPIR
 države sudionice poduzimaju zakonodavne, regulatorne, upravne i druge mjere
 potrebne za zaštitu financijskih interesa Unije, a posebno za osiguranje punog
 povrata svih iznosa dugovanih Uniji u skladu s Uredbom (EU, Euratom) br. 966/2012
 i Delegiranom uredbom (EU) br. 1268/2012.
 Članak 11.
 Dostava informacija
 1. EURAMET na zahtjev Komisije
 dostavlja sve informacije koje su potrebne za sastavljanje izvješća iz članka
 12.
 2. Države sudionice putem
 EURAMET-a dostavljaju Komisiji sve informacije koje zatraže Europski parlament,
 Vijeće ili Revizorski sud u vezi s financijskim upravljanjem programom EMPIR.
 3. Komisija informacije iz
 stavka 2. uključuje u izvješća iz članka 12.
 Članak 12.
 Ocjenjivanje
 1. Komisija će do 31. prosinca
 2017. provesti privremeno ocjenjivanje programa EMPIR. Komisija će sastaviti
 izvješće o tom ocjenjivanju koje će sadržavati zaključke i zapažanja Komisije.
 Komisija će to izvješće dostaviti Europskom parlamentu i Vijeću do 30. lipnja
 2018.
 2. Komisija će po završetku
 sudjelovanja Unije u programu EMPIR, a najkasnije 31. prosinca 2024., provesti
 završno ocjenjivanje programa EMPIR. Komisija će sastaviti izvješće o tom
 ocjenjivanju koje će sadržavati rezultate ocjenjivanja. Komisija će izvješće
 dostaviti Europskom parlamentu i Vijeću.
 Članak 13.
 Stupanje na snagu
 Ova Odluka stupa na snagu dvadesetog dana od
 dana objave u Službenom listu Europske unije.
 Članak 14.
 Adresati
 Ova je Odluka upućena državama članicama.
 Sastavljeno u Bruxellesu,
 Za Europski parlament Za
 Vijeće
 Predsjednik Predsjednik
 PRILOG I.
 Ciljevi
 programa EMPIR
 Opći ciljevi programa EMPIR su sljedeći:
 (a)
 osigurati prikladna, cjelovita i namjenska rješenja
 u mjeriteljstvu za potporu inovacijama i industrijskoj konkurentnosti te
 tehnologije mjerenja za rješavanje socijalnih izazova kao što su zdravstvo,
 okoliš i energija, uključujući potporu razvoju i provedbi politika;
 (b)
 stvoriti cjelovit europski sustav istraživanja u
 mjeriteljstvu s kritičnom masom i aktivnom uključenošću na regionalnoj,
 nacionalnoj, europskoj i međunarodnoj razini.
 PRILOG
 II.
 Neizravne
 aktivnosti koje se podupiru u okviru programa EMPIR
 1. U okviru programa EMPIR mogu
 se podupirati sljedeće neizravne aktivnosti u području zajedničkog istraživanja
 i tehnološkog razvoja:
 1.1. znanstveno-tehnološke
 aktivnosti za potporu temeljnom znanstvenom mjeriteljstvu čime se postavljaju
 temelji za sve sljedeće korake uključujući primijenjeno istraživanje i razvoj u
 mjeriteljstvu te usluge povezane s mjeriteljstvom;
 1.2. istraživanje u području
 mjeriteljstva kako bi se osigurala rješenja za društvene izazove s naglaskom na
 doprinosima za energiju, okoliš i zdravlje;
 1.3. istraživanje s ciljem razvoja
 novih mjeriteljskih instrumenata usmjerenih na industrijsko preuzimanje
 mjeriteljskih tehnologija radi poticanja inovacija u industriji;
 1.4. prethodna i usporedna
 normativna istraživanja i razvoj u području mjeriteljstva u službi prioritetnih
 standarda u dokumentiranju čiji je cilj iskoristiti stručnost instituta za
 mjeriteljstvo država sudionica radi pružanja podrške provedbi politika i
 bržeg stavljanja inovativnih proizvoda i usluga na tržište;
 1.5. aktivnosti jačanja sposobnosti
 u području mjeriteljstva na različitim tehnološkim razinama s ciljem postizanja
 uravnoteženog i cjelovitog mjeriteljskog sustava u državama sudionicama.
 2. Programom EMPIR mogu se
 poduprijeti daljnje aktivnosti u službi širenja i iskorištavanja rezultata
 istraživanja u mjeriteljstvu.
 Programom EMPIR mogu se poduprijeti ostale
 aktivnosti koje se posebice odnose na institute za mjeriteljstvo koji nemaju
 znanstvene sposobnosti ili su njihove znanstvene sposobnosti ograničene
 pružajući im podršku pri korištenju ostalih programa Europske unije,
 nacionalnih ili regionalnih programa za izobrazbu i mobilnost, prekograničnoj
 suradnji ili ulaganjima u mjeriteljsku infrastrukturu.
 3. Programom EMPIR može se
 poduprijeti organizacija aktivnosti umrežavanja radi promicanja programa EMPIR
 i maksimalnog jačanja njegova učinka.
 4. Neizravne aktivnosti iz točke
 1. provode nacionalni instituti za mjeriteljstvo i posebni instituti. Međutim,
 programom EMPIR potiče se i podupire sudjelovanje drugih subjekata. Očekuje se
 da će s pomoću spomenutog pristupa ti subjekti iskoristiti 15 % proračuna
 programa EMPIR.
 PRILOG III.
 Provedba
 programa EMPIR i upravljanje njime
 I Uloga EURAMET-a
 1. EURAMET je nadležan za
 provedbu programa EMPIR, podložno članku 3. EURAMET upravlja financijskim
 doprinosom Unije programu EMPIR i nadležan je za pripremu i provedbu godišnjeg
 plana rada, organizaciju poziva na podnošenje prijedloga, ocjenjivanje
 projektnih prijedloga i sastavljanje popisa redoslijeda prijedloga te sve
 ostale aktivnosti koje proizlaze iz godišnjeg plana rada. EURAMET je nadležan
 za upravljanje bespovratnim sredstvima uključujući potpisivanje sporazuma o dodjeli
 bespovratnih sredstava, primanje, dodjelu i praćenje korištenja financijskih
 sredstava Unije te isplate sudionicima u odabranim projektima programa EMPIR.
 Praćenje financijskog doprinosa Unije obuhvaća sve
 aktivnosti nadzora i revizije, ex ante i/ili ex post kontrole
 potrebne za provedbu zadaća koje je EURAMET-u povjerila Komisija. Te se
 aktivnosti provode radi stjecanja razumne sigurnosti u zakonitost i regularnost
 temeljnih transakcija te u prihvatljivost troškova prijavljenih u okviru
 sporazuma o dodjeli bespovratnih sredstava.
 2. EURAMET može određene
 administrativne i logističke zadatke vezane uz provedbu programa EMPIR
 povjeriti državama sudionicama.
 II Organizacijska struktura
 EURAMET-a uključena u provedbu programa EMPIR
 1. Odbor programa EMPIR njegovo
 je tijelo za donošenje odluka.
 Odbor se sastoji od predstavnika članova EURAMET-a
 iz država sudionica. Ponderiranje glasova računa se na temelju nacionalnih
 obveza u skladu s pravilom kvadratnog korijena.
 Odbor posebice donosi odluke o strateškom istraživanju
 i inovacijskoj agendi, planiraju poziva na podnošenje prijedloga, postupku
 preispitivanja ocjenjivanja, odabiru projekata koji će se financirati u skladu
 s popisima redoslijeda projekata te praćenju napretka financiranih projekata, a
 donosi i godišnji plan rada nakon odobrenja Komisije.
 Na sastancima Odbora programa EMPIR Komisija ima
 status promatrača, ali za donošenje godišnjeg plana rada Odboru je potrebno
 prethodno odobrenje Komisije. Odbor programa EMPIR Komisiji upućuje poziv za
 sudjelovanje na svojim sastancima i dostavlja joj odgovarajuće dokumente.
 Komisija može sudjelovati u raspravama Odbora programa EMPIR.
 2. Odbor programa EMPIR bira
 svog predsjedavajućeg i njegova zamjenika. Predsjedavajući Odbora programa
 EMPIR jedan je od dva potpredsjednika EURAMET-a. Predsjedavajući Odbora
 programa EMPIR zastupa EURAMET u pitanjima povezanima s EMPIR-om.
 3. Istraživačko vijeće sastoji
 se od stručnjaka na visokoj razini iz svijeta industrije, istraživanja,
 akademskih ustanova i međunarodnih organizacija dionika. Vijeće programu EMPIR
 daje neovisne strateške savjete o godišnjem planu rada, a njegove članove
 imenuje glavna skupština EURAMET-a.
 4. Tajništvo EURAMET-a koje
 EURAMET-u pruža opću administrativnu podršku vodi bankovne račune programa
 EMPIR.
 5. Odjel za potporu upravi
 osniva se kao dio tajništva EURAMET-a i nadležan je za provedbu programa EMPIR
 i svakodnevno upravljanje njime.
 ZAKONODAVNI FINANCIJSKI IZVJEŠTAJ
 1. OKVIR PRIJEDLOGA/INICIJATIVE
 1.1. Naslov prijedloga/inicijative
 1.2. Područja
 politike o kojima je riječ u strukturi ABM/ABB
 1.3. Vrsta
 prijedloga/inicijative
 1.4. Ciljevi
 1.5. Osnova
 prijedloga/inicijative
 1.6. Trajanje
 i financijski učinak
 1.7. Predviđeni
 načini upravljanja
 2. MJERE UPRAVLJANJA
 2.1. Pravila
 praćenja i izvješćivanja
 2.2. Sustav
 upravljanja i kontrole
 2.3. Mjere
 sprečavanja prijevara i nepravilnosti
 3. PROCJENA FINANCIJSKOG UČINKA
 PRIJEDLOGA/INICIJATIVE
 3.1. Relevantni
 naslovi višegodišnjeg financijskog okvira i proračunske linije rashoda
 3.2. Procjena
 učinka na rashode
 3.2.1. Sažetak procjene
 učinka na rashode
 3.2.2. Procjena učinka na
 odobrena sredstva za poslovanje
 3.2.3. Procjena učinka na
 administrativna odobrena sredstva
 3.2.4. Usklađenost s
 tekućim višegodišnjim financijskim okvirom
 3.2.5. Doprinosi trećih
 osoba
 3.3. Procjena učinka na prihode
 ZAKONODAVNI
 FINANCIJSKI IZVJEŠTAJ
 1. OKVIR PRIJEDLOGA/INICIJATIVE
 1.1. Naslov prijedloga/inicijative
 Sudjelovanje
 Europske unije u Europskom programu za istraživanje i inovacije u području
 mjeriteljstva (EMPIR) koji poduzima više država članica
 1.2. Područja politike o kojima je
 riječ u strukturi ABM/ABB[19]
 Istraživanje
 i inovacije: okvirni program Obzor 2020.
 1.3. Vrsta prijedloga/inicijative
 ̈ Prijedlog/inicijativa
 odnosi se na novo djelovanje
 ̈ Prijedlog/inicijativa
 odnosi se na novo djelovanje nakon pilot-projekta/pripremnog djelovanja[20]
 ̈ Prijedlog/inicijativa
 odnosi se na produženje postojećeg djelovanja
 X Prijedlog/inicijativa odnosi se na preusmjereno djelovanje
 1.4. Ciljevi
 1.4.1. Komisijini višegodišnji
 strateški ciljevi koji se žele postići prijedlogom/inicijativom
 Opći
 ciljevi programa EMPIR su:
 (1)
 osigurati cjelovita i namjenska rješenja u mjeriteljstvu za potporu inovacijama
 i industrijskoj konkurentnosti te tehnologije mjerenja za rješavanje društvenih
 izazova kao što su zdravstvo, okoliš i energija, uključujući potporu razvoju i
 provedbi politika;
 (2)
 stvoriti cjelovit europski sustav istraživanja u mjeriteljstvu s kritičnom
 masom i aktivnom uključenošću na regionalnoj, nacionalnoj, europskoj i
 međunarodnoj razini.
 1.4.2. Posebni ciljevi i predmetne
 aktivnosti ABM/ABB
 Glavni
 operativni cilj ovog zakonodavnog prijedloga, odnosno sudjelovanje Unije
 u zajedničkom programu istraživanja, razvoja i inovacija koji je poduzelo
 nekoliko država članica u području mjeriteljstva, već je naveden u okvirnom
 programu za istraživanje i tehnološki razvoj Obzor 2020.
 Posebni
 cilj povezan s tim operativnim ciljem uspostava je i provedba programa EMPIR, a
 glavni neposredni rezultat su projekti u području istraživanja i razvoja.
 1.4.3. Očekivani rezultati i učinak
 Navesti učinke koje bi
 prijedlog/inicijativa trebali imati na korisnike/ciljne skupine.
 U okviru programa EMPIR objedinit će se ulaganja
 Unije i nacionalna ulaganja u istraživanja u mjeriteljstvu kako bi se osigurala
 prikladna, cjelovita i namjenska mjeriteljska rješenja za pružanje potpore
 inovacijama i industrijskoj konkurentnosti te tehnologije mjerenja za
 rješavanje socijalnih izazova kao što su zdravstvo, okoliš i energija.
 Na taj će se način pružiti potpora razvoju
 cjelovitog europskog sustava istraživanja u mjeriteljstvu uz postizanje
 kritične mase i aktivnu uključenost na regionalnoj, nacionalnoj, europskoj i
 međunarodnoj razini.
 1.4.4. Pokazatelji rezultata i učinka
 Navesti pokazatelje za
 praćenje provedbe prijedloga/inicijative.
 Očekuju
 su sljedeći rezultati koje će se mjeriti uz pomoć povezanih pokazatelja:
 Osnažiti industrijsku primjenu i poboljšati normizaciju
 Pokazatelji:
 (a) zarada od novih ili znatno unaprjeđenih proizvoda i usluga koja se može
 pripisati istraživačkim aktivnostima u okviru programa EMPIR i njegovih
 prethodnika [cilj: 400 milijuna EUR], (b) udio istraživačkih projekata koje
 podupire industrija [cilj: 20 %], (c) vrijednost poslovnih ulaganja u
 projekte programa EMPIR, (d) udio posebnog normativnog istraživanja [cilj:
 10 %], (e) sudjelovanje tehničkih odbora CEN-a/CENELEC-a/ISO-a/IEC-a i
 odgovarajućih tijela za normizaciju koji mogu imati izravne koristi od
 projekata programa EMPIR u programu.
 Poduprijeti usklađeno, održivo i cjelovito europsko mjeriteljstvo s
 ciljem potpunog iskorištavanja potencijala EU-a.
 Pokazatelji:
 (f) udio namjenskih nacionalnih ulaganja u istraživanja u mjeriteljstvu koji se
 usklađuje ili se na njega utječe u okviru programa [cilj: 50 %], (g) sudjelovanje
 u programu znanstvenika koji ne djeluju u okviru nacionalnih instituta za
 mjeriteljstvo/posebnih instituta [cilj: dvostruki broj u odnosu na program EMRP
 ] (h) razina ulaganja iz strukturnih fondova i drugih europskih, nacionalnih
 ili regionalnih programa u aktivnosti povezane s mjeriteljstvom (i) vodeći
 položaj Europe u međunarodnim odborima za mjeriteljstvo.
 Učinkovitost programa
 Pokazatelji:
 (j) kakvoća projektnih prijedloga, postupka ocjenjivanja i odabira, (k) vrijeme
 potrebno za dodjelu bespovratnih sredstava, (l) tekući troškovi provedbe
 programa EMPIR [cilj: ≤ 5 %].
 Znatna društveno-gospodarska korist i doprinos ključnim političkim
 ciljevima
 To
 će, uz ostale pokazatelje, biti ocijenjeno u okviru neovisnog privremenog i
 završnog ocjenjivanja.
 1.5. Osnova prijedloga/inicijative
 1.5.1. Uvjeti koje treba ispuniti
 kratkoročno ili dugoročno
 U
 okviru programa EMPIR objedinit će se sredstva Unije i nacionalna sredstva i
 osigurati veći utjecaj istraživanja u mjeriteljstvu na rast i rješavanje društveno-gospodarskih
 izazova te rješavati postojeća rascjepkanost i strukturni nedostaci europskog
 sustava istraživanja i inovacija u mjeriteljstvu.
 1.5.2. Dodana vrijednost uključenja
 EU-a
 Dodana
 vrijednost javne intervencije na razini EU-a leži u sposobnosti EU-a da ujedini
 rascjepkane nacionalne za istraživačke programe, pomogne pri razvoju
 zajedničkih prekograničnih strategija istraživanja i financiranja te postigne
 kritičnu masu sudionika i ulaganja potrebnih za rješavanje važnih izazova s
 kojima se suočava mjeriteljski sustav, uz istodobno podizanje učinkovitosti
 javne potrošnje.
 Programom
 EMPIR poboljšat će se sposobnosti mjerenja što će imati strateški utjecaj na
 Europu. To će se učiniti na usklađen i jedinstven način, uz prisutnost veće
 kritične mase, što će dovesti do ekonomičnijih i interoperabilnijih rješenja.
 1.5.3. Iskustva stečena na temelju
 sličnih aktivnosti u prošlosti
 Privremenim
 ocjenjivanjem prethodnika programa EMRP, koji se provodio u okviru programa
 FP7, utvrđeni su određeni nedostaci koji su u rješavani pri izradi programa
 EMPIR (Posebna potpora inovacijama, normizaciji, jačanju sposobnosti i
 otvaranje programa prema najboljoj znanosti.)
 1.5.4. Sukladnost i moguća sinergija
 s ostalim prikladnim instrumentima
 Programom
 EMPIR pridonijet će se nizu vodećih inicijativa u okviru strategije EUROPA
 2020. na koje utječe istraživanje u mjeriteljstvu, uključujući „Uniju
 inovacija”, „Digitalnu agendu za Europu”, „Plan za Europu učinkovitih resursa”
 i „Industrijsku politiku u doba globalizacije”.
 Programom
 EMPIR dat će se važan doprinos postizanju ciljeva Obzora 2020. pružanjem
 potpore temama od neposredne važnosti za prioritete Obzora 2020.
 1.6. Trajanje i financijski učinak
 X Prijedlog/inicijativa ograničenog trajanja.
 –
 Prijedlog/inicijativa traje od 1. siječnja 2014. do
 31. prosinca 2024.
 –
 Financijski učinak od 2014. do 2020. za odobrena
 sredstva za preuzimanje obveza i od 2014. do 2024. za odobrena sredstva za
 plaćanje.
 ̈ Prijedlog/inicijativa neograničenog
 trajanja.
 –
 Provedba s razdobljem osnivanja od GGGG. do GGGG.
 –
 nakon kojeg slijedi puna provedba.
 1.7. Predviđeni načini upravljanja[21]
 ̈ Izravno centralizirano upravljanje Komisije
 X Neizravno centralizirano upravljanje uz
 delegiranje provedbenih zadaća:
 –
 ̈ izvršnim agencijama
 –
 ̈ tijelima koje su osnovale Zajednice[22]
 –
 X nacionalnim tijelima iz javnog sektora/tijelima
 koja pružaju javne usluge
 –
 ̈ osobama kojima je povjerena provedba određenih djelovanja na temelju
 glave V. Ugovora o Europskoj uniji i koje su navedene u relevantnom temeljnom
 aktu u smislu članka 49. Financijske uredbe
 ̈ Podijeljeno upravljanje s državama članicama
 ̈ Decentralizirano upravljanje s trećim zemljama
 ̈ Zajedničko upravljanje s međunarodnim organizacijama (navesti).
 Ako se navodi više
 načina upravljanja, treba navesti pojedinosti u odjeljku „Napomene”.
 Napomene
 Uspostavljena
 je posebna provedbena struktura pod nazivom EURAMET (u daljnjem
 tekstu EURAMET) koju vode države sudionice s ciljem upravljanja
 inicijativom. Unija će financijski doprinos inicijativi osigurati putem ove
 organizacije.
 2. MJERE UPRAVLJANJA
 2.1. Pravila praćenja i
 izvješćivanja
 Navesti učestalost i
 uvjete.
 Po
 uspostavi EMPIR će se pratiti posredstvom godišnjih izvješća EURAMET-a.
 Uz
 to će se najkasnije do 2017. provesti privremeno ocjenjivanje. Po završetku
 sudjelovanja Unije u programu EMPIR, a najkasnije do 2024., provest će se
 neovisno završno ocjenjivanje kojim će se preispitati postizanje ciljeva,
 rezultata i učinaka.
 2.2. Sustav upravljanja i kontrole
 2.2.1. Utvrđeni rizici
 1)
 Sposobnost posebne provedbene strukture EURAMET da upravlja proračunom Unije i
 zaštiti financijske interese EU-a.
 2)
 Sposobnost država sudionica da uplate svoje doprinose programu.
 2.2.2. Predviđeni načini nadzora
 Rizik
 1.: vidi poglavlje 2.3.
 Rizik
 2.: isplata sredstava EU-a moguća je samo na osnovi dokaza o nacionalnim
 financijskim obvezama na razini godišnjeg financijskog sporazuma i na razini
 isplata nacionalnim sudionicima u projektima. Kao dodatna mjera zaštite
 financiranje EU-a ne može biti veće od 50 % ukupnog iznosa javnih sredstava
 u programu i ne može pokrivati administrativne izdatke.
 2.2.3. Troškovi i koristi kontrola te
 očekivana stopa nepridržavanja
 Sustavom
 kontrole uspostavljenim za potrebe provedbe programa mora se zajamčiti
 primjereno upravljanje rizicima u smislu djelotvornosti i učinkovitosti
 poslovanja te zakonitosti i pravilnosti temeljnih transakcija, uzimajući u
 obzir specifičnost programa EMPIR kao javno-javnog partnerstva. U sustavu
 kontrole mora postojati ravnoteža između povjerenja i kontrole, uzimajući u
 obzir administrativne i druge troškove kontrole na svim razinama, a posebno za
 sudionike, kako bi on na najbolji način pridonio ostvarenju ciljeva okvirnog
 programa Obzor 2020.
 2.3. Mjere za sprečavanje
 prijevara i nepravilnosti
 Navesti postojeće ili
 predviđene mjere sprečavanja i zaštite.
 U
 članku 3. Odluke o uspostavi programa EMPIR navodi se da je uvjet za doprinos
 Unije da EURAMET poštuje zahtjeve izvješćivanja iz članka 60. stavka 5. Uredbe
 (EU, Euratom) br. 966/2012. U skladu s člankom 8. Komisija može prekinuti,
 smanjiti ili obustaviti svoj doprinos.
 Sporazumom
 o delegiranju između Komisije i EURAMET-a u skladu s člankom 61. Uredbe (EU,
 Euratom) br. 966/2012 predvidjet će se da Komisija nadgleda aktivnosti
 EURAMET-a, ponajprije provođenjem revizija.
 3. PROCJENA FINANCIJSKOG UČINKA
 PRIJEDLOGA/INICIJATIVE
 3.1. Relevantni naslovi
 višegodišnjeg financijskog okvira i proračunske linije rashoda
 · Postojeće proračunske linije u skladu s redoslijedom naslova iz
 višegodišnjeg financijskog okvira i proračunskih linija. AŽURIRATI NAKON
 SKLAPANJA SPORAZUMA
 Naslov višegodišnjeg financijskog okvira || Proračunska linija || Vrsta rashoda || Doprinos
 Broj [Opis ........................................] || Dif./nedif. ([23]) || iz država EFTA-e[24] || iz država kandidatkinja[25] || iz trećih zemalja || u smislu članka 18. stavka 1. točke (aa) Financijske uredbe
 1.A || 08.0204 Horizontalne aktivnosti Obzora 2020. || Dif./nedif. || DA || DA || DA || DA
 1.A || 08 02 02 01 Vodeći položaj u nanotehnologijama, području naprednih materijala, biotehnologiji te naprednoj proizvodnji i preradi || Dif./nedif. || DA || DA || DA || DA
 1.A || 08 02 03 01 poboljšanje cjeloživotnog zdravstva i dobrobiti || Dif./nedif. || DA || DA || DA || DA
 1.A || 08 02 03 02 Poboljšanje sigurnosti hrane, razvoj održive poljoprivrede, morskog i pomorskog istraživanja i biogospodarstva || Dif./nedif. || DA || DA || DA || DA
 1.A || 08 02 03 03 Prijelaz na pouzdan, održiv i konkurentan energetski sustav || Dif./nedif. || DA || DA || DA || DA
 1.A || 08 02 03 04 Ostvarivanje resursno učinkovitog, ekološki prihvatljivog, sigurnog i homogenog europskog prometnog sustava || Dif./nedif. || DA || DA || DA || DA
 1.A || 08 02 03 05 Ostvarivanje resursno učinkovitog gospodarstva otpornog na klimatske promjene i održive opskrbe sirovinama || Dif./nedif. || DA || DA || DA || DA
 1.A || 09 04 02 01 Vodeći položaj u informacijskim i komunikacijskim tehnologijama || Dif./nedif. || DA || DA || DA || DA
 3.2. Procjena učinka na rashode
 3.2.1. Sažetak procjene učinka na
 rashode
 U milijunima EUR (na tri decimalna mjesta)
 Naslov višegodišnjeg financijskog okvira || Broj 1.A || Naslov 1.A Konkurentnost za rast i zapošljavanje
 Glavna uprava: RTD, CNECT || || || Godina 2014. || Godina 2015. || Godina 2016. || Godina 2017. || Godina 2018. || Godina 2019. || Godina 2020. || Godina 2021. – 2024. || UKUPNO[26]
  Odobrena sredstva za poslovanje || || || || || || || || ||
 08 02 02 01 Vodeći položaj u nanotehnologijama, području naprednih materijala, biotehnologiji te naprednoj proizvodnji i preradi || Obveze || (1) || 5,000 || 8,000 || 8,500 || 8,500 || 8,000 || 7,500 || 7,000 || || 52,500
 Plaćanja || (2) || || 0,500 || 5,300 || 8,050 || 8,500 || 8,450 || 7,950 || 13,750 || 52,500
 08 02 03 01 poboljšanje cjeloživotnog zdravstva i dobrobiti || Obveze || (1.a) || 5,714 || 9,143 || 9,714 || 9,714 || 9,143 || 8,572 || 8,000 || || 60,000
 Plaćanja || (2.a) || || 0,571 || 6,057 || 9,200 || 9,714 || 9,658 || 9,086 || 15,714 || 60,000
 08 02 03 02 Poboljšanje sigurnosti hrane, razvoj održive poljoprivrede, morskog i pomorskog istraživanja i biogospodarstva || Obveze || (1.b) || 1,429 || 2,285 || 2,429 || 2,429 || 2,285 || 2,143 || 2,000 || || 15,000
 Plaćanja || (2.b) || || 0,143 || 1,514 || 2,300 || 2,429 || 2,414 || 2,271 || 3,929 || 15,000
 08 02 03 03 Prijelaz na pouzdan, održiv i konkurentan energetski sustav || Obveze || (1.c) || 5,714 || 9,144 || 9,714 || 9,714 || 9,143 || 8,571 || 8,000 || || 60,000
 Plaćanja || (2.c) || || 0,572 || 6,057 || 9,200 || 9,714 || 9,657 || 9,086 || 15,714 || 60,000
 08 02 03 04 Ostvarivanje resursno učinkovitog, ekološki prihvatljivog, sigurnog i homogenog europskog prometnog sustava || Obveze || (1.d) || 2,143 || 3,428 || 3,643 || 3,643 || 3,429 || 3,214 || 3,000 || || 22,500
 Plaćanja || (2.d) || || 0,214 || 2,272 || 3,450 || 3,643 || 3,621 || 3,407 || 5,893 || 22,500
 08 02 03 05 Ostvarivanje resursno učinkovitog gospodarstva otpornog na klimatske promjene i održive opskrbe sirovinama || Obveze || (1.e) || 5,000 || 8,000 || 8,500 || 8,500 || 8,000 || 7,500 || 7,000 || || 52,500
 Plaćanja || (2.e) || || 0,500 || 5,300 || 8,050 || 8,500 || 8,450 || 7,950 || 13,750 || 52,500
 UKUPNO odobrena sredstva za Glavnu upravu RTD || Obveze || =1+1a - e || 25,000 || 40,000 || 42,500 || 42,500 || 40,000 || 37,500 || 35,000 || || 262,500
 Plaćanja || =2+2 a - e || || 2,500 || 26,500 || 40,250 || 42,500 || 42,250 || 39,750 || 68,750 || 262,500
 09 04 02 01 Vodeći položaj u informacijskim i komunikacijskim tehnologijama || Obveze || (1f) || || || 5,000 || 5,000 || 7,500 || 10,000 || 10,000 || || 37,500
 Plaćanja || (2f) || || || || 0,500 || 5,000 || 5,250 || 7,750 || 19,000 || 37,500
 UKUPNO odobrena sredstva za Glavnu upravu CNECT || Obveze || =1f || || || 5,000 || 5,000 || 7,500 || 10,000 || 10,000 || || 37,500
 Plaćanja || =2f || || || || 0,500 || 5,000 || 5,250 || 7,750 || 19,000 || 37,500
 || || (3) || || || || || || || || ||
 UKUPNO odobrena sredstva za Glavne uprave RTD i CNECT || Obveze || =1+1a - e || 25,000 || 40,000 || 47,500 || 47,500 || 47,500 || 47,500 || 45,000 || || 300,000
 Plaćanja || =2+2a – f || || 2,500 || 26,500 || 40,750 || 47,500 || 47,500 || 47,500 || 87,750 || 300,000
  UKUPNO odobrena sredstva za poslovanje || Obveze || (4) || 25,000 || 40,000 || 47,500 || 47,500 || 47,500 || 47,500 || 45,000 || || 300,000
 Plaćanja || (5) || || 2,500 || 26,500 || 40,750 || 47,500 || 47,500 || 47,500 || 87,750 || 300,000
  UKUPNO administrativna odobrena sredstva financirana iz omotnice za posebne programe (08 01 05) || (6) || 0,131 || 0,134 || 0,136 || 0,139 || 0,142 || 0,145 || 0,148 || || 0,975
 UKUPNO odobrena sredstva pod NASLOVOM 1.A višegodišnjeg financijskog okvira || Obveze || =4+ 6 || 25,131 || 40,134 || 47,636 || 47,639 || 47,642 || 47,645 || 445,148 || || 300,975
 Plaćanja || =5+ 6 || 0,131 || 2,634 || 26,636 || 40,889 || 47,642 || 47,645 || 47,648 || 87,750 || 300,975
 U ovoj su tabeli
 prikazani godišnji izvori financiranja programa EMPIR. Međutim, proračun za
 EMPIR provodit će se u okviru proračunske linije 08.0204 Horizontalne
 aktivnosti Obzora 2020.
 Naslov višegodišnjeg financijskog okvira || 1.A || Naslov 1.A Konkurentnost za rast i zapošljavanje „Administrativni rashodi”
 U milijunima EUR (na tri decimalna mjesta)
 || || || Godina 2014. || Godina 2015. || Godina 2016. || Godina 2017. || Godina 2018. || Godina 2019. || Godina 2020. || UKUPNO
 Glavna uprava RTD || ||
  Ljudski resursi || 0,131 || 0,134 || 0,136 || 0,139 || 0,142 || 0,145 || 0,148 || 0,975
  Ostali administrativni rashodi || || || || || || || ||
 UKUPNO GLAVNA UPRAVA RTD || Odobrena sredstva || 0,131 || 0,134 || 0,136 || 0,139 || 0,142 || 0,145 || 0,148 || 0,975
 UKUPNO odobrena sredstva za NASLOV 1.A višegodišnjeg financijskog okvira || (Ukupno obveze = ukupno plaćanja) || 0,131 || 0,134 || 0,136 || 0,139 || 0,142 || 0,145 || 0,148 || 0,975
 U milijunima EUR (na tri decimalna mjesta)
 || || || Godina 2014. || Godina 2015. || Godina 2016. || Godina 2017. || Godina 2018. || Godina 2019. || Godina 2020. || Godina 2021. – 2024. || UKUPNO
 UKUPNO odobrena sredstva pod NASLOVIMA 1. do 5. višegodišnjeg financijskog okvira || Obveze || 25,131 || 40,134 || 47,636 || 47,639 || 47,642 || 47,645 || 445,148 || || 300,975
 Plaćanja || 0,131 || 2,634 || 26,636 || 40,889 || 47,642 || 47,645 || 47,648 || 87,750 || 300,975
 3.2.2. Procjena učinka na odobrena
 sredstva za poslovanje
 –
 ̈ Prijedlog/inicijativa ne zahtijeva korištenje odobrenim sredstvima za
 poslovanje
 –
 X Prijedlog/inicijativa zahtijeva korištenje
 odobrenim sredstvima za poslovanje, kako je objašnjeno u nastavku:
 Odobrena sredstva za preuzimanje obveza u milijunima
 EUR (na tri decimalna mjesta)
 Navesti ciljeve i outpute ò || || || Godina 2014. || Godina 2015. || Godina 2016. || Godina 2017. || Godina 2018. || Godina 2019. || Godina 2020. || || UKUPNO
 || ||
 Vrsta || Prosječni trošak || Broj || Trošak || Broj || Trošak || Broj || Trošak || Broj || Trošak || Broj || Trošak || Broj || Trošak || Broj || Trošak || Ukupni broj || Ukupni trošak
 Uspostava i provedba programa EMPIR || || || || || || || || || || || || || || || ||
 Otput*, ** || Projekti istraživanja i razvoja || || 25 || 50,000 || 40 || 80,000 || 47 || 95,000 || 47 || 95,000 || 47 || 95,000 || 47 || 95,000 || 47 || 90,000 || 300 || 600,000
 Međuzbroj za posebni cilj br. 1. || 25 || 50,000 || 40 || 80,000 || 47 || 95,000 || 47 || 95,000 || 47 || 95,000 || 47 || 95,000 || 47 || 90,000 || 300 || 600,000
 UKUPNI TROŠAK || 25 || 50,000 || 40 || 80,000 || 47 || 95,000 || 47 || 95,000 || 47 || 95,000 || 47 || 95,000 || 47 || 90,000 || 300 || 600,000
 1 Doprinos EU-a ukupnim troškovima ne prelazi 300
 millijuna EUR.
 (*)
 Administrativne troškove EURAMET-a e.V. za provedbu programa EMPIR, uz
 gornju granicu od 30 milijuna EUR [5 %], pokrit će države sudionice bez doprinosa Unije.
 (**) Uz pretpostavku prosječnog troška projekata
 programa EMPIR od 2 milijuna EUR. Procjenjuje se da će se iz ukupnog proračuna
 programa od 600 milijuna EUR financirati otprilike 300 projekata.
 3.2.3. Procjena učinka na
 administrativna odobrena sredstva
 3.2.3.1. Sažetak
 –
 ̈ Prijedlog/inicijativa ne zahtijeva korištenje administrativnim
 odobrenim sredstvima
 –
 X Prijedlog/inicijativa zahtijeva korištenje
 administrativnim odobrenim sredstvima, kako je objašnjeno u nastavku:
 U milijunima EUR (na
 tri decimalna mjesta)
 || Godina 2014. || Godina 2015. || Godina 2016. || Godina 2017. || Godina 2018. || Godina 2019. || Godina 2020. || UKUPNO
 NASLOV 5. višegodišnjeg financijskog okvira || || || || || || || ||
 Ljudski resursi || || || || || || || ||
 Ostali administrativni rashodi || || || || || || || ||
 Međuzbroj NASLOV 5. višegodišnjeg financijskog okvira || || || || || || || ||
 Izvan NASLOVA 5.[27] višegodišnjeg financijskog okvira || || || || || || || ||
 Ljudski resursi || 0,131 || 0,134 || 0,136 || 0,139 || 0,142 || 0,145 || 0,148 || 0,975
 Ostali administrativni rashodi || || || || || || || ||
 Međuzbroj izvan NASLOVA 5. višegodišnjeg financijskog okvira || 0,131 || 0,134 || 0,136 || 0,139 || 0,142 || 0,145 || 0,148 || 0,975
 UKUPNO || 0,131 || 0,134 || 0,136 || 0,139 || 0,142 || 0,145 || 0,148 || 0,975
 Potreba za
 administrativnim sredstvima pokrit će se iz odobrenih sredstava koja su već
 dodijeljena Glavnoj upravi za upravljanje djelovanjem i/ili su preraspoređenih
 unutar Glavne uprave, prema potrebi uz dodatne dodjele koje se mogu odobriti
 nadležnoj glavnoj upravi u okviru postupka godišnje dodjele sredstava,
 uzimajući u obzir proračunska ograničenja.
 3.2.3.2. Procjena potreba za ljudskim resursima
 –
 ̈ Prijedlog/inicijativa ne zahtijeva korištenje ljudskim resursima.
 –
 X Prijedlog/inicijativa zahtijeva korištenje
 ljudskim resursima, kako je objašnjeno u nastavku:
 Procjenu izraziti u ekvivalentima punog radnog
 vremena
 || Godina 2014. || Godina 2015. || Godina 2016. || Godina 2017. || Godina 2018. || Godina 2019. || Godina 2020. || UKUPNO
  Plan radnih mjesta (dužnosnici i privremeni djelatnici)
 08 01 01 01 (Sjedište i uredi predstavništava Komisije) || || || || || || || ||
 XX 01 01 02 (Delegacije) || || || || || || || ||
 08 01 05 01 (Neizravno istraživanje) || 1 || 1 || 1 || 1 || 1 || 1 || 1 || 7
 10 01 05 01 (Izravno istraživanje) || || || || || || || ||
  Vanjsko osoblje (u ekvivalentima punog radnog vremena: FTE)[28]
 XX 01 02 01 (UD, INT, UNS iz „globalne omotnice”) || || || || || || || ||
 XX 01 02 02 (UD, INT, JED, LD i UNS u delegacijama) || || || || || || || ||
 XX 01 04 gg[29] || - u sjedištima || || || || || || || ||
 - u delegacijama || || || || || || || ||
 XX 01 05 02 (UD, UNS, INT — Neizravno istraživanje) || || || || || || || ||
 10 01 05 02 (UD, UNS, INT — Izravno istraživanje) || || || || || || || ||
 Ostale proračunske linije (navedi) || || || || || || || ||
 UKUPNO || 1 || 1 || 1 || 1 || 1 || 1 || 1 || 7
 Potrebe za ljudskim
 resursima pokrit će se osobljem Glavne uprave za istraživanje i inovacije koje
 je već raspoređeno na upravljanje djelovanjem i/ili preraspoređeno unutar
 Glavne uprave, prema potrebi uz dodatne alokacije koje se mogu dobriti
 nadležnoj glavnoj upravi u okviru postupka godišnje dodjele sredstava i u
 svjetlu proračunskih ograničenja.
 Opis poslova:
 Dužnosnici: Prisustvovanje sastancima Odbora programa EMPIR i sastancima istraživačkog vijeća EMPIR-a te radionicama i događanjima kojima je cilj širenje rezultata Promatrač u ocjenjivanju prijedloga u okviru programa EMPIR Pregovaranje i priprema sporazuma s posebnim institutima Priprema godišnje financijske odluke i povezanih plaćanja Odobravanje godišnjeg plana rad Praćenje provedbe na temelju godišnjih izvješća te usklađivanje privremenog i završnog ocjenjivanja Financijska i pravna revizija provedbe programa EMPIR
 Vanjsko osoblje – nije primjenjivo ||
 3.2.4. Usklađenost s tekućim
 višegodišnjim financijskim okvirom
 –
 X Prijedlog/inicijativa usklađeni su s tekućim
 višegodišnjim financijskim okvirom.
 –
 ̈ Prijedlog/inicijativa povlači za sobom reprogramiranje relevantnog
 naslova višegodišnjeg financijskog okvira.
 – ̈ Prijedlog/inicijativa
 zahtijeva primjenu instrumenta za financijsku fleksibilnost ili reviziju
 višegodišnjeg financijskog okvira.
 3.2.5. Doprinosi trećih osoba
 –
 Prijedlogom/inicijativom predviđa se sufinanciranje
 kako je procijenjeno u nastavku:
 Odobrena sredstva u milijunima EUR (na tri decimalna
 mjesta)
 || 2014 || 2015 || 2016 || 2017 || 2018 || 2019 || 2020 || Ukupno
 Države sudionice || 25,000 || 40,000 || 47,500 || 47,500 || 47,500 || 47,500 || 45,000 || 300,000
 UKUPNO sufinancirana odobrena sredstva || 25,000 || 40,000 || 47,500 || 47,500 || 47,500 || 47,500 || 45,000 || 300,000
 Detalji sufinanciranja
 Najveći doprinos Europske unije iznosi 300
 milijuna EUR, uz uvjet da države sudionice, između 2014. i 2024., osiguraju
 doprinos programu EMPIR iz nacionalnih proračuna u iznosu od najmanje 300
 milijuna EUR.
 3.3. Procjena učinka na prihode
 –
 X Prijedlog/inicijativa nema financijski učinak na
 prihode
 –
 ̈ Prijedlog/inicijativa ima sljedeći financijski učinak:
 –
 ̈ na vlastita sredstva
 –
 ̈ na ostale prihode.
 [1] Odluka br. 912/2009/EZ Europskog parlamenta i
 Vijeća od 16. rujna 2009. o sudjelovanju Zajednice u Europskom programu
 istraživanja i razvoja u području mjeriteljstva koji je poduzelo nekoliko
 država članica (SL L 257 od 30.9.2009.)
 [2] Navodi se okvirni iznos. Konačni iznos ovisi o stvarnom
 iznosu dodijeljenom Glavnoj upravi za istraživanje i inovacije i Glavnoj upravi
 za komunikacijske mreže, sadržaje i tehnologije za navedene izazove/teme.
 [3] SL C ... [mišljenje ESO-a]
 [4] COM(2010)2020 završna verzija od 3. ožujka 2010.
 [5] SL ... [okvirni program Obzor 2020.]
 [6] SL L 257, 30. 9. 2009., str. 12.
 [7] SL L 412, 30. 12. 2006., str. 1.
 [8] COM(2012) 174 završna verzija od 16. travnja 2012.
 [9] SL ... [okvirni program Obzor 2020.]
 [10] COM(2010) 546 završna verzija od 6. listopada 2010.
 [11] COM(2010) 245 završna verzija od 26. kolovoza 2010.
 [12] COM(2011) 21 završna verzija od 26. siječnja 2011.
 [13] COM(2012) 582 završna verzija od 10. listopada 2010.
 [14] SL L 298 od 26.10.2012.
 [15] SL L 362 od 31.12.2012.
 [16] SL ... [Pravila za sudjelovanje u Obzoru 2020.]
 [17] SL L 136, 31.5.1999., str. 1.
 [18] SL L 292, 15.11.1996., str. 2.
 [19] ABM: upravljanje na temelju aktivnosti, ABB: izrada
 proračuna na temelju aktivnosti.
 [20] Kako je navedeno u članku 49. stavku 6. točki (a) ili (b)
 Financijske uredbe.
 [21] Pojedinosti o načinima upravljanja i upućivanja na
 Financijsku uredbu mogu se naći na internetskoj stranici BudgWeb: http://www.cc.cec/budg/man/budgmanag/budgmanag_en.html.
 [22] Kako je navedeno u članku 185. Financijske uredbe.
 [23] Dif. = diferencirana odobrena sredstva/nedif. =
 nediferencirana odobrena sredstva
 [24] EFTA: Europsko udruženje slobodne trgovine
 [25] Države kandidatkinje i, prema potrebi, potencijalne države
 kandidatkinje sa Zapadnog Balkana.
 [26] Riječ je o okvirnom iznosu koji će ovisiti o konačnom
 iznosu dodijeljenom Glavnoj upravi RTD i Glavnoj upravi CNECT u okviru
 prethodno spomenutih problema/tema.
 [27] Tehnička i/ili upravna pomoć i rashodi kojima se podupire
 provedba programa i/ili djelovanja EU-a (nekadašnje linije „BA”), neizravno
 istraživanje, izravno istraživanje.
 [28] UD = ugovorni djelatnik; LD = lokalni djelatnik; UNS =
 upućeni nacionalni stručnjak; INT = agencijsko osoblje („Intérimaire”); JED =
 „Jeune Expert en Délégation” (mladi stručnjak u delegacijama).
 [29] Iznos ispod gornje granice za vanjsko osoblje pokriven
 odobrenim sredstvima za poslovanje (bivše linije „BA”).